उसके बाद खेडली से राष्ट्रीय राजमार्ग होकर डहरा मोड पहुंचते हैं और डहरा मोड से नदबई के लिए आते है। इस बीच सुरक्षित यातायात के लिए वाहन चालकों को नदबई से खेडली आने-जाने के लिए करीब 60 किलोमीटर की दूरी तय करनी पड़ती है। इस दौरान यात्रियों को नदबई से खेडली आने जाने के लिए दो से तीन घंटे का समय लग रहा है। डहरा मोड से लेकर नदबई होते हुए खेडली वाली सड़क पर नदबई विधानसभा क्षेत्र के कई बडे़ गांव जुडे हैं, लेकिन सरकार का इस और कोई ध्यान नहीं है। नदबई विधान सभा क्षेत्र होते हुए भी यहां की सड़कों की हालत पूरे जिले में सबसे ज्यादा खराब है। महाराजा सूरजमल फाउण्डेशन के तहसील अध्यक्ष विश्वेंद्र लालपुर ने बताया कि पूर्व में गुर्जर आरक्षण के दौरान गुर्जरों ने हाईवे जाम कर दिया था। उस समय यही सड़क-जयपुर आने जाने वाले वाहनों एवं यात्रियों के लिए सहारा बनी थी । भरतपुर से नदबई - खेडली होते हुए निकलने वाली यह सड़क अलवर ,जयपुर यहां तक की दिल्ली हाइवे को भी टच करती है एवं दो जिलों के कई प्रमुख कस्बों को जोड़ती हैँ। भरतपुर आने जाने वाले यातायात के लिए यह सड़क बहुत ही सरल एवं सुलभ रास्ता है। इस रोड पर यातायात भार को देखते हुए सरकार को जल्द से जल्द यह रोड ठीक करा देनी चाहिए। लेकिन सरकार इस और कोई ध्यान नहीं दे रही है।